Progeyö

Progeyö oli progressiivista rockia käsitellyt teemaohjelma, jota lähetettiin harvakseltaan yhteensä 11 osaa Yleisradion Radiomafia-kanavalla 1990-luvulla ja 2000-luvun alussa. Näitä läpi yön kestäneitä ohjelmia vetivät ainakin Hannu Blommila, Harri Hakanen ja Matti Puhtila.

Progeyö on palannut ääneen ainakin kolme kertaa Radiomafian jälkeen: Ylen Yöradiossa kesällä 2007 (juontajana Blommila) ja 6.–7. kesäkuuta 2008 (Blommila, Hakanen) ja kesällä 2014, jolloin Progeyö oli yksi Ylen Yöradion teemaöistä Ysäriyön, Juhannuksen teemayön ja 1960-luvun musiikille omistetun teemayön lisäksi.

Lisäksi vuodesta 2015 lähtien vappuisin Aalto-yliopiston opiskelijoiden järjestämässä opiskelija-radiossa Radiodiodissa on esiintynyt vakio-ohjelmistona "Progeyö" niminen ohjelma. Ohjelma noudattaa samaa teemaa kuin Ylellä esitetty ohjelma, mutta ei nimestään ja teemastaan huolimatta liity tähän mitenkään.

Lähteet 

Progressiivinen rock
Suomalaiset radion musiikkiohjelmat